
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 9 
Σύσταση νομικού προσώπου ιδιωτικού δικαίου με την 
επωνυμία «ΚΕΝΤΡΟ ΕΡΕΥΝΑΣ, ΤΕΧΝΟΛΟΓΙΑΣ ΚΑΙ 
ΑΝΑΠΤΥΞΗΣ ΘΕΣΣΑΛΙΑΣ» (Κ.Ε.ΤΕ.Α.Θ.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) Του ν. 1514/1985 «Ανάπτυξη της επιστημονικής και 
τεχνολογικής έρευνας» (ΦΕΚ Α' 13), όπως ισχύει και 
ιδίως τα άρθρα 2, 9 παρ.1 και 25 του νόμου αυτού, όπως 
τροποποιήθηκαν με το άρθρο 1 παρ. 1, 7 και 17 του ν. 
2919/2001 (ΦΕΚ ΑΊ28). 

β) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

γ) Του άρθρου 1 του π.δ. 27/1996 (ΦΕΚ Α' 19) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο 
Ανάπτυξης», όπως τροποποιήθηκε από το άρθρο 1 του 
π.δ. 122/2004 «Ανασύσταση του Υπουργείου Τουρισμού» 
(ΦΕΚ Α' 85). 

δ) Του άρθρου 22 του ν. 2362/95 «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (ΦΕΚ Α' 247), 

2. Τη σύμφωνη γνώμη του Εθνικού Συμβουλίου Έρευ¬ 
νας και Τεχνολογίας (ΕΣΕΤ), η οποία διατυπώθηκε στα 
πρακτικά συνεδρίασης της 5.7.2005. 

3. Το γεγονός ότι, από την εφαρμογή του παρόντος, 
προκαλείται δαπάνη 6.200.000 ευρώ, η οποία θα καλυ¬ 
φθεί ως εξής: 

Για τα οικονομικά έτη 2006, 2007, 2008, 2009 και 
2010 δαπάνη 1.400.000, 1.200.000, 1.200.000, 1.200.000, 
1.200.000 ευρώ, ανά έτος αντίστοιχα, που θα καλυφθεί 
από τον Τ ακτικό Προϋπολογισμό της Γ ενικής Γ ραμμα- 
τείας'Ερευνας και Τεχνολογίας (ΚΑΕ 2519) και θα κατα- 
νέμεται ως εξής: α) Για το Ινστιτούτο Μηχανοτρονικής, 
δαπάνη 1.000.000 ευρώ για τα πρώτα πέντε έτη της 
λειτουργίας του, ως εξής : 200.000 ευρώ για το πρώτο 
έτος λειτουργίας (οικονομικό έτος 2006), 200.000 ευρώ 

για το δεύτερο έτος λειτουργίας (οικονομικό έτος 2007), 
200.000 ευρώ για το τρίτο έτος λειτουργίας (οικονομικό 
έτος 2008), 200.000 ευρώ για το τέταρτο έτος λειτουρ¬ 
γίας (οικονομικό έτος 2009), 200.000 για το πέμπτο έτος 
λειτουργίας (οικονομικό έτος 2010). Η προκαλούμενη 
δαπάνη θα καλυφθεί από τον Τακτικό Προϋπολογισμό 
της Γ ενικής Γ ραμματείας'Ερευνας και Τ εχνολογίας ΚΑΕ 
2519, β) Για το Ινστιτούτο Βιοιατρικής, Έρευνας και Τε¬ 
χνολογίας, δαπάνη 1.000.000 ευρώ για τα πρώτα πέντε 
έτη της λειτουργίας του, ως εξής: 200.000 ευρώ για το 
πρώτο έτος λειτουργίας (οικονομικό έτος 2006), 200.000 
ευρώ για το δεύτερο έτος λειτουργίας (οικονομικό έτος 

2007) , 200.000 ευρώ για το τρίτο έτος λειτουργίας (οι¬ 
κονομικό έτος 2008), 200.000 ευρώ για το τέταρτο έτος 
λειτουργίας (οικονομικό έτος 2009), 200.000 για το πέ¬ 
μπτο έτος λειτουργίας (οικονομικό έτος 2010). Η δαπάνη 
αυτή θα καλυφθεί από τον Τακτικό Προϋπολογισμό της 
Γενικής Γραμματείας Έρευνας και Τεχνολογίας (ΚΑΕ 
2519), γ) Για το Ινστιτούτο Τεχνολογίας και Διαχείρισης 
Αγροοικοσυστημάτων, δαπάνη 1.000.000 ευρώ για τα 
πρώτα πέντε έτη της λειτουργίας του, ως εξής: 200.000 
ευρώ για το πρώτο έτος λειτουργίας (οικονομικό έτος 
2006), 200.000 ευρώ για το δεύτερο έτος λειτουργίας 
(οικονομικό έτος 2007), 200.000 ευρώ για το τρίτο έτος 
λειτουργίας (οικονομικό έτος 2008), 200.000 ευρώ για 
το τέταρτο έτος λειτουργίας (οικονομικό έτος 2009), 
200.000 για το πέμπτο έτος λειτουργίας (οικονομικό 
έτος 2010). Η δαπάνη αυτή θα καλυφθεί από τον Τακτικό 
Προϋπολογισμό της Γενικής Γραμματείας Έρευνας και 
Τεχνολογίας (ΚΑΕ 2519), δ) Για το Ινστιτούτο Σωματι¬ 
κής Απόδοσης και Αποκατάστασης, δαπάνη 1.000.000 
ευρώ για τα πρώτα πέντε έτη της λειτουργίας του, 
ως εξής: 200.000 ευρώ για το πρώτο έτος λειτουργίας 
(οικονομικό έτος 2006), 200.000 ευρώ για το δεύτε¬ 
ρο έτος λειτουργίας (οικονομικό έτος 2007), 200.000 
ευρώ για το τρίτο έτος λειτουργίας (οικονομικό έτος 

2008) , 200.000 ευρώ για το τέταρτο έτος λειτουργίας 
(οικονομικό έτος 2009), 200.000 για το πέμπτο έτος 
λειτουργίας (οικονομικό έτος 2010). Η δαπάνη αυτή θα 
καλυφθεί από τον Τακτικό Προϋπολογισμό της Γενικής 
Γραμματείας Έρευνας και Τεχνολογίας (ΚΑΕ 2519), και 
ε) Για την Κεντρική Διοίκηση δαπάνη 2.200.000 ευρώ 
για τα πρώτα πέντε έτη της λειτουργίας της, ως εξής: 
600.000 ευρώ για το πρώτο έτος λειτουργίας (οικο- 

νομικό έτος 2006), 400.000 ευρώ για το δεύτερο έτος 
λειτουργίας (οικονομικό έτος 2007), 400.000 ευρώ για το 
τρίτο έτος λειτουργίας (οικονομικό έτος 2008), 400.000 
ευρώ για το τέταρτο έτος λειτουργίας (οικονομικό έτος 
2009), 400.000 ευρώ για το πέμπτο έτος λειτουργίας 
(οικονομικό έτος 2010). Η δαπάνη αυτή θα καλυφθεί από 
τον Τακτικό Προϋπολογισμό της Γενικής Γραμματείας 
Έρευνας και Τεχνολογίας (ΚΑΕ 2519). 

4. Τη γνωμοδότηση του Συμβουλίου της Επικράτειας 
με αριθμό 13/2006 μετά από πρόταση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Ανάπτυξης, Εθνικής Παι¬ 
δείας και Θρησκευμάτων, Απασχόλησης και Κοινωνικής 
Προστασίας, Υγείας και Κοινωνικής Αλληλεγγύης και 
Αγροτικής Ανάπτυξης και Τροφίμων, αποφασίζουμε: 

Άρθρο 1 

Σύσταση, επωνυμία, έδρα, νομική φύση 

1. Ιδρύεται ενιαίο νομικό πρόσωπο, ιδιωτικού δικαίου, 
κοινωφελούς και μη κερδοσκοπικού χαρακτήρα, με την 
επωνυμία «Κέντρο Έρευνας, Τεχνολογίας και Ανάπτυ¬ 
ξης Θεσσαλίας» (Κ.Ε.ΤΕ.Α.Θ.). Η επωνυμία αυτή για τις 
σχέσεις του Κ.Ε.ΤΕ.Α.Θ. με το εξωτερικό μεταφράζεται 
σε ΘθπΙγθ Ιογ Ηθ3Θ3ιόΙί από ΤοοάποΙοθγ -ΤίιβεεαΙγ (ΘΕ. 
ΒΕ.ΤΕ.ΤΗ). 

2. Το ΚΕ.ΤΕ.Α.Θ. εδρεύει στον Βόλο και ειδικότερα 
στο Τεχνολογικό Πάρκο Θεσσαλίας, όπου θα στεγασθεί 
προσωρινά. Με απόφαση του διοικητικού συμβουλίου 
μπορεί να μεταφέρεται η έδρα του Κ.Ε.ΤΕ.Α.Θ σε άλλη 
πόλη της Θεσσαλίας και να ιδρύονται παραρτήματα 
σε άλλες πόλεις της Ελλάδος ή να θεωρούνται ως πα¬ 
ραρτήματα, υπάρχοντες φορείς, που έχουν σκοπούς 
συναφείς με αυτούς του Κ.Ε.ΤΕ.Α.Θ.. Τα Ινστιτούτα του 
Κ.Ε.ΤΕ.Α.Θ. μπορεί να έχουν έδρα και σε άλλες πόλεις 
της Θεσσαλίας. 

Αρθρο 2 

Εποπτεία 

1. Το Κ.Ε.ΤΕ.Α.Θ. εποπτεύεται από τον Υπουργό Ανά¬ 
πτυξης. 

2. Η εποπτεία που ασκείται στο Κ.Ε.ΤΕ.Α.Θ. περιλαμβά¬ 
νει οικονομικό και διαχειριστικό έλεγχο, καθώς και διοι¬ 
κητικό έλεγχο σχετικά με τη νομιμότητα των πράξεων 
και ενεργειών των οργάνων της διοίκησης αυτού. 

3. Μέσα στους τέσσερις πρώτους μήνες κάθε έτους 
διενεργείται ο ετήσιος τακτικός έλεγχος της οικονο¬ 
μικής διαχείρισης του Κ.Ε.ΤΕ.Α.Θ. του προηγούμενου 
έτους, από δύο Ορκωτούς Λογιστές που ορίζονται 
από το Σώμα Ορκωτών Λογιστών, μετά από αίτηση 
του Κ.Ε.ΤΕ.Α.Θ. Το πόρισμα του ελέγχου κοινοποιείται 
στον εποπτεύοντα Υπουργό μέχρι την 30η Ιουνίου του 
ίδιου έτους. Ο Υπουργός Ανάπτυξης μπορεί να διατάξει 
οποτεδήποτε έκτακτο έλεγχο της οικονομικής διαχείρι¬ 
σης του Κ.Ε.ΤΕ.Α.Θ. Οι δαπάνες του ελέγχου βαρύνουν 
το Κ.Ε.ΤΕ.Α.Θ. 

Αρθρο 3 

Σκοπός 

1. Σκοπός του Κ.Ε.ΤΕ.Α.Θ. είναι η διεξαγωγή βασικής 
και κυρίως εφαρμοσμένης και τεχνολογικού χαρακτή¬ 
ρα έρευνας, η ανάπτυξη εφαρμογών και παραγωγής 
προϊόντων για τη βιομηχανική, οικονομική και κοινωνική 


αξιοποίηση των ερευνητικών αποτελεσμάτων, καθώς 
και η παροχή υπηρεσιών, για την ερευνητική και τε¬ 
χνολογική υποστήριξη της παραγωγικής διαδικασίας 
και της οικονομικής και κοινωνικής ανάπτυξης, ιδίως 
στους τομείς: α) Μηχανοτρονικής, β) ΒιοϊατρικήςΈρευ¬ 
νας και Τεχνολογίας, γ) Τεχνολογίας και Διαχείρισης 
Αγροοικοσυστημάτων και δ) Σωματικής Απόδοσης και 
Αποκατάστασης, χωρίς να αποκλείεται με ομόφωνη 
απόφαση του Δ.Σ. του Κ.Ε.ΤΕ.Α.Θ., η ένταξη στον σκοπό 
του ΚΕ.ΤΕ.Α.Θ. και άλλων συναφών τομέων. 

2. Για την επίτευξη των ανωτέρω σκοπών, το Κ.Ε.ΤΕ. 
Α.Θ.: 

α) Εκπονεί μελέτες κάθε φύσης και εκτελεί ή διαχει¬ 
ρίζεται, εγκεκριμένα από το Δ.Σ. του Κ.Ε.ΤΕ.Α.Θ., ερευ¬ 
νητικά και τεχνολογικά ή αναπτυξιακά προγράμματα 
και έργα, για την προώθηση των δικών του σκοπών ή 
για λογαριασμό της Γενικής Γραμματείας Έρευνας και 
Τεχνολογίας ή τρίτων, που αποβλέπουν στην εφαρμογή 
και αξιοποίηση των επιστημονικών γνώσεων ή βρίσκο¬ 
νται σε δοκιμαστικό στάδιο και τα οποία εμπίπτουν 
στους τομείς που ορίζονται από τον σκοπό του Κ.Ε.ΤΕ. 
Α.Θ. κατά την παρ. 1. Ο Εσωτερικός Κανονισμός του 
Κ.Ε.ΤΕ.Α.Θ. που προβλέπεται στο άρθρο 15 διέπει την 
διαδικασία εκπόνησης μελετών και κάθε άλλη σχετική 
αναγκαία λεπτομέρεια. 

β) Συνεργάζεται με φορείς της παραγωγικής διαδι¬ 
κασίας, ιδίως της Θεσσαλίας αλλά και ολόκληρης της 
χώρας και της αλλοδαπής και προωθεί την οικονομική 
αξιοποίηση των αποτελεσμάτων της έρευνας με: 

αα) την ανάληψη τεχνολογικών αξιολογήσεων ή απο¬ 
τιμήσεων προτεινόμενων ή σε εξέλιξη ευρισκόμενων 
ερευνητικών εργασιών, 

ββ) τη παραγωγή προϊόντων σε μικρή κλίμακα, 
γγ) τη διεξαγωγή έρευνας αγοράς, 
δδ) τη συνδρομή για την κατοχύρωση εφευρέσεων, 
εε) την παροχή συμβουλών και υπηρεσιών 

γ) Συνεργάζεται με τους διεθνείς οργανισμούς, την 
ΕυρωπαϊκήΈνωση (ΕΕ), το Δημόσιο, τα ν.π.δ.δ., τα ν.π.ι.δ, 
τους Οργανισμούς Τοπικής Αυτοδιοίκησης (Ο.Τ.Α.) πρώ¬ 
του και δεύτερου βαθμού, τις κατά τόπους Περιφέρειες, 
τους συνεταιρισμούς, και άλλους δημόσιους ή ιδιωτικούς 
φορείς, δυνάμενο να συνάπτει, μεταξύ άλλων, προγραμ¬ 
ματικές συμβάσεις και αναπτυξιακές συμβάσεις και προ¬ 
γραμματικές συμφωνίες με το Δημόσιο, σύμφωνα με τις 
διατάξεις του ν. 1682/1987 (ΦΕΚ Α' 14). 

δ) Μεριμνά για την προώθηση της διασύνδεσης της 
έρευνας με την παραγωγική διαδικασία, σε συνεργασία 
με τα ΑΕΙ της Χώρας, καθώς και με άλλα ερευνητικά 
και τεχνολογικά ιδρύματα και φορείς του εσωτερικού 
ή του εξωτερικού. 

ε) Συμμετέχει και συνεργάζεται με φορείς που αποτε¬ 
λούν «Επιστημονικά και Τεχνολογικά Πάρκα», κατά τις 
διατάξεις του άρθρου 23 του ν. 2741/1999 (ΦΕΚ Α'199) ή 
«θερμοκοιτίδες», κατά τις διατάξεις του άρθρου 5 παρ. 
4 του ν. 2919/2001 (Α' 248) ή «Β.Ε.ΠΕ.», κατά τις διατάξεις 
του άρθρου 2 του ν. 2545/1997 (Α' 254) και άλλους τε¬ 
χνολογικούς φορείς του εσωτερικού ή του εξωτερικού, 
με σκοπό την σύζευξη της έρευνας με την παραγωγή, 
τη δημιουργία συστηματικών δεσμών συνεργασίας και 
την προώθηση της αξιοποίησης των ερευνητικών απο¬ 
τελεσμάτων. 

στ) Συνεργάζεται, στο εσωτερικό και στο εξωτερικό, 
με εμπειρογνώμονες και κάθε είδους φορείς, ειδικευμέ¬ 
νους σε θέματα του αντικειμένου του, για την προώθηση 
του σκοπού του, με δυνατότητα ανάθεσης σε αυτούς 
ερευνητικών έργων. 

ζ) Παρέχει ειδίκευση σε επιστήμονες στους τομείς 
που αναφέρονται στην παράγραφο 1, σχετικά με την 
οργάνωση και χρηματοδότηση ερευνητικών προγραμ¬ 
μάτων στην Ελλάδα και στο Εξωτερικό, μεταπτυχιακών 
σεμιναρίων, με χορήγηση προπτυχιακών και μεταπτυχι¬ 
ακών υποτροφιών στο πλαίσιο υλοποίησης ερευνητικών 
προγραμμάτων, καθώς και με δημοσιεύσεις, εκδόσεις, 
σεμινάρια και συνέδρια. 

η) Παρέχει ειδική τεχνολογική επιμόρφωση για λο¬ 
γαριασμό και με χρηματοδότηση των ενδιαφερομένων 
φορέων και του Δημοσίου και μπορεί να ιδρύει, για τον 
σκοπό αυτό, ειδικό νομικό πρόσωπο, εφόσον αυτό προ- 
βλέπεται από την εκάστοτε ισχύουσα νομοθεσία. 

θ) Παρέχει επιστημονικές και τεχνολογικές πληροφο¬ 
ρίες στους τομείς της αρμοδιότητάς του, διαθέτοντας 
την κατάλληλη τεχνολογική βιβλιοθήκη και βάσεις δε¬ 
δομένων, καθώς και την κατάλληλη ηλεκτρονική δια¬ 
σύνδεση και υποδομή. 

ι) Παράγει προϊόντα και παρέχει υπηρεσίες που ανα- 
φέρονται στους σκοπούς του, απευθείας ή μέσω θυγα¬ 
τρικών του εταιρειών ή σε συνεργασία με άλλους φο¬ 
ρείς ή με συμμετοχή του σε οποιοδήποτε φορέα (όπως 
Ο.Τ.Α.) ή επιχείρηση παραγωγής, προϊόντων ή παροχής 
υπηρεσιών σε τομείς σχετικούς με τους σκοπούς του, 
στο εσωτερικό ή το εξωτερικό, σύμφωνα με την παρ. 2 
του άρθρου 34 του ν. 3259/2004 (ΦΕΚ Α' 149). 

ια) Ιδρύει εταιρείες τεχνολογικής βάσης (τεχνοβλα¬ 
στούς ή «ερίη οίί») για την οικονομική ή κοινωνική αξι¬ 
οποίηση ή εκμετάλλευση των ερευνητικών αποτελε¬ 
σμάτων και συμμετέχει στην ίδρυσή τους με ομάδες 
επιστημόνων ή σε συνεργασία με άλλους παραγωγικούς 
φορείς, σύμφωνα με το άρθρο 38 του ν. 2843/2000 (ΦΕΚ 
Α' 219) και την παράγραφο 2 του άρθρου 34 του ν. 
3259/2004. 

ιβ) Αναπτύσσει οποιαδήποτε άλλη δραστηριότητα 
συναφή με τους ανωτέρω σκοπούς του. 

ιγ) Συνεργάζεται με τα Α.Ε.Ι., για την παροχή υπηρε¬ 
σιών στήριξης και συνδρομής της βασικής έρευνας που 
πραγματοποιείται σε αυτά, σύμφωνα με τις διατάξεις 
του ν. 2916/2001 (ΦΕΚ Α' 114). 

3. Το Κ.Ε.ΤΕ.Α.Θ. προωθεί τους ανωτέρω σκοπούς σε 
τομείς κοινού ενδιαφέροντος, με τα άλλα ερευνητικά 
κέντρα που εποπτεύονται από τη Γενική Γραμματεία 
Έρευνας και Τεχνολογίας (Γ.Γ.Ε.Τ.) του Υπουργείου Ανά¬ 
πτυξης, χωρίς ανταγωνισμό αλλά σε συνεργασία μαζί 
τους, με σκοπό την εξασφάλιση οικονομιών κλίμακας και 
ανταγωνιστικότητας στο διεθνές επίπεδο και στο πλαί¬ 
σιο της Συνόδου των Διευθυντών Ερευνητικών Κέντρων 
και των Τομεακών Επιστημονικών Συμβουλίων, όπως 
προβλέπεται από το άρθρο 1, παρ. 2-4, του ν.2919/2001 
(ΦΕΚ 128). 

Άρθρο 4 
Διάρθρωση 

Το Κ.Ε.ΤΕ.Α.Θ. αποτελείται από τα παρακάτω Ινστι¬ 
τούτα, τα οποία συνιστούν υπηρεσιακές του μονάδες, με 
λειτουργική αυτοτέλεια και την Κεντρική Διεύθυνση: 


α) Το Ινστιτούτο Μηχανοτρονικής (ΙΜΤΡΟΝΙΚΣ), που 
είναι αρμόδιο για την προώθηση της έρευνας στο το¬ 
μέα της μηχανοτρονικής και της εμβιομηχανοτρονικής. 
Ειδικότερα, το Ινστιτούτο αυτό είναι αρμόδιο για θέματα 
υποστήριξης σχεδιασμού και πιστοποίησης πρωτοτύπων 
προϊόντων μηχανοτρονικής, για την παροχή υπηρεσι¬ 
ών στη βιομηχανία, για την προώθηση τεχνοβλαστών 
στο τομέα της μηχανοτρονικής και για την έρευνα και 
τις υπηρεσίες σε καινοτόμες εφαρμογές, όπως μικρο- 
μηχανικής, υλικών, νανοϋλικών και νανοκατασκευών, 
πληροφοριακών και τηλεματικών συστημάτων, ρομπο¬ 
τικής και συστημάτων αυτοματισμού, ενσωματωμένων 
και διάχυτων (\λ/θ 3 Γ 30 Ιθ) συστημάτων υπολογιστών 
και αισθητήρων, εμβιομηχανοτρονικών τεχνολογιών 
(άίοΓΠθαΙτδίΓοηίαε), μικροηλεκτρομη-χανικών συστημά¬ 
των. 

β) Το Ινστιτούτο Τεχνολογίας και διαχείρισης Αγρο- 
οικοσυστημάτων (ΙΤΕΔΑ), που είναι αρμόδιο για την 
ανάπτυξη της επιστημονικής και τεχνολογικής έρευνας 
στους τομείς της αειφόρου αγροτικής παραγωγής και 
της τεχνολογίας ξύλου. Ειδικότερα, το Ινστιτούτο αυτό 
είναι αρμόδιο για την παροχή υπηρεσιών στη βιομη¬ 
χανία και για την έρευνα και τις υπηρεσίες σε θέματα 
ολοκληρωμένης και βιολογικής παραγωγής αγροτικών 
προϊόντων, υδατικών και εδαφικών πόρων, γεωργίας της 
ακρίβειας (ρΓθοίείοη αςπουΙίυΓθ), γεωργικών κατασκευών, 
ανανεώσιμων πηγών ενέργειας, με έμφαση στη βιομάζα, 
διασφάλισης της υγιεινής και πιστοποίησης προϊόντων 
φυτικής και ζωικής παραγωγής, διατροφής και υγιεινής 
διαβίωσης αγροτικών ζώων και τεχνολογίας ξύλου. 

γ) Το Ινστιτούτο Βιοϊατρικής'Ερευνας και Τεχνολογίας 
(Ι.Β.Ε.Τ.), που αναπτύσσει δραστηριότητες στο πλαίσιο 
της διασυνδετικής έρευνας (ΐΓαηεΙαΙίοηβΙ ΓβεβΒΓοίι) σε 
συνεργασία με Α.Ε.Ι., νοσοκομεία και άλλους φορείς. 
Ειδικότερα, οι δραστηριότητες του Ινστιτούτου αυτού 
καλύπτουν το κενό που έχει δημιουργηθεί μεταξύ των 
ιατρικών εφαρμογών και της ραγδαία εξελισσόμενης 
βασικής βιοϊατρικής έρευνας. Οι ερευνητικές δραστη¬ 
ριότητες καλύπτουν ειδικότερα τις γνωστικές περιοχές 
των διαγνωστικών εφαρμογών υψηλής απόδοσης, με 
βάση τις εξελίξεις της γενωμικής και της πρωτεϊνωμικής, 
την ανάπτυξη θεραπευτικών εφαρμογών, με βάση τις 
νευροεπιστήμες, τη βιοχημεία, τη βιολογία της αναπα¬ 
ραγωγής, την βιοϊατρική απεικόνιση και ακτινοβολία την 
εμβιομηχανική με εφαρμογές στην ιστομηχανική, αποκα¬ 
τάσταση, και εμβιομηχανικούς αισθητήρες, κλινικής φυ¬ 
σικής απόδοσης και αποκατάστασης με διεπιστημονική 
κατεύθυνση που θα έχει ως βασικό άξονα τις επιστήμες 
της υγείας και ως δορυφορικές του άξονα αυτού, τις 
επιστήμες της βιολογίας, βιοχημείας, ακτινοφυσικής, 
βιοφυσικής, ιατρικής πληροφορικής, βιοπληροφορικής, 
εμβιομηχανικής, βιοϋλικών, ηλεκτρονικής, βιοστατιστι- 
κής, με σκοπό την έρευνα για την ανάπτυξη νέων θε¬ 
ραπειών. 

δ) Το Ινστιτούτο Σωματικής Απόδοσης και Αποκατά¬ 
στασης (ΙΣΑΑ), που είναι αρμόδιο για την ανάπτυξη της 
επιστημονικής και τεχνολογικής έρευνας στους βιολο¬ 
γικούς τομείς της ανθρώπινης κίνησης, με σκοπό τη 
βελτίωση της σωματικής απόδοσης και της ποιότητας 
ζωής. Το Ινστιτούτο δραστηριοποιείται με τη παροχή 
υπηρεσιών στον ευρύτερο ιδιωτικό και δημόσιο τομέα. 

Οι τομείς δράσης του Ινστιτούτου περιλαμβάνουν: τη 
μελέτη της δομής και λειτουργίας του μυός, τη βιομηχα¬ 
νική ανάλυση της κίνησης, τη βιοχημεία της άσκησης και 
τη μελέτη των διατροφικών χαρακτηριστικών διαφόρων 
πληθυσμών, την υποστήριξη αθλητών υψηλού επιπέδου 
και την αποκατάσταση παθολογικών περιστατικών και 
τραυματισμών. 

ε) Την Κεντρική Διεύθυνση (Κ.Δ.). Στην ΚΔ παρέχεται, 
για την εκπλήρωση του έργου και της αποστολής της, 
κάθε αναγκαία συνδρομή από το διοικητικό προσωπικό 
των Ινστιτούτων. Η ΚΔ. λειτουργεί στην έδρα του Κ.Ε.ΤΕ. 
Α.Θ. και είναι αρμόδια για όλα τα θέματα της υπηρεσι¬ 
ακής και μισθολογικής κατάστασης του πάσης (ρύσε¬ 
ως προσωπικού του Κ.Ε.ΤΕ.Α.Θ., για την κατάρτιση και 
παρακολούθηση της εκτέλεσης του προϋπολογισμού 
του Κ.Ε.ΤΕ.Α.Θ., για τη διαχείριση των υλικών και των 
σχεδίων που είναι αναγκαία για τη λειτουργία του, για 
την είσπραξη των εσόδων του, για τα θέματα αλληλο¬ 
γραφίας, πρωτοκόλλου, γενικού αρχείου και γενικά για 
όλα τα θέματα διοικητικής μέριμνας που αφορούν τη 
λειτουργία του Κ.Ε.ΤΕ.Α.Θ. και των Ινστιτούτων του. 

Αρθρο 5 

Όργανα Διοίκησης 

Όργανα διοίκησης του Κ.Ε.ΤΕ.Α.Θ. είναι: 

α) Το Διοικητικό Συμβούλιο 

β) Οι Διευθυντές των Ινστιτούτων και της Κεντρικής 
Διεύθυνσης. 

Αρθρο 6 

Διοικητικό Συμβούλιο 

1. α) Το Κ.Ε.ΤΕ.Α.Θ. διοικείται από το Διοικητικό Συμ¬ 
βούλιο (Δ.Σ.) που αποτελείται από τους Διευθυντές των 
Ινστιτούτων του, τον Διευθυντή της Κεντρικής Διεύθυν¬ 
σης (ΚΔ.) και έναν εκπρόσωπο της Γενικής Γραμματείας 
Έρευνας και Τεχνολογίας, που ορίζεται από τον Υπουρ¬ 
γό Ανάπτυξης. Πρόεδρος του Δ.Σ. είναι ο Διευθυντής της 
Κ.Δ., για τον οποίο εφαρμόζονται αναλόγως οι διατάξεις 
που διέπουν τον διευθυντή ερευνητικού κέντρου. Το 
Δ.Σ. συγκροτείται με απόφαση του Υπουργού Ανάπτυ¬ 
ξης. Το Δ.Σ. εκλέγει, με μυστική ψηφοφορία, ένα από 
τα μέλη του ως Αντιπρόεδρο με θητεία πέντε ετών. 
Χρέη Γραμματέα ασκεί υπάλληλος του Κ.Ε.ΤΕ.Α.Θ. που 
ορίζεται από το Δ.Σ. 

β) Αν ο Διευθυντής της Κ.Δ. ελλείπει, οι υπόλοιποι 
διευθυντές προτείνουν, ύστερα από σχετικό έγγραφο 
του Υπουργού Ανάπτυξης, έναν από αυτούς ως Πρόεδρο 
του Δ.Σ. και ο Υπουργός Ανάπτυξης τον διορίζει για 
όσο χρόνο ελλείπει ο Διευθυντής της Κ.Δ.. Εάν μέσα σ' 
ένα μήνα από τη λήψη του παραπάνω εγγράφου του 
Υπουργού Ανάπτυξης δεν υποβληθεί ομόφωνη πρόταση 
των υπολοίπων διευθυντών για πρόεδρο του Δ.Σ., ο 
Υπουργός Ανάπτυξης επιλέγει και διορίζει ως Πρόεδρο 
έναν από τους Διευθυντές των Ινστιτούτων του Κ.Ε.ΤΕ. 
Α.Θ. Ο Διευθυντής που διορίζεται προσωρινά κατά τα 
ανωτέρω, μπορεί να ασκεί πλήρως τα καθήκοντά του 
μέχρι την εκλογή του νέου Διευθυντή. 

γ) Το Δ.Σ. συγκροτείται νόμιμα, εφόσον είναι πληρω¬ 
μένες δύο τουλάχιστον θέσεις Διευθυντών Ινστιτούτων 
στις οποίες περιλαμβάνεται και η θέση του Γενικού 
Διευθυντού της Κ.Δ. Εάν δεν συντρέχει αυτή η προϋ¬ 
πόθεση, ο Υπουργός Ανάπτυξης, με απόφασή του και 


για όσο χρόνο υπάρχει ή έλλειψη αυτή των Διευθυντών, 
συγκροτεί προσωρινό πενταμελές Δ.Σ. στο οποίο υπο¬ 
χρεωτικά διορίζονται ως μέλη οι υπάρχοντες Διευθυ¬ 
ντές Ινστιτούτων και της Κ.Δ. του Κ.Ε.ΤΕ.Α.Θ. Εφόσον 
πληρωθούν οι κενές θέσεις διευθυντών Ινστιτούτων ή 
της Κ.Δ. ο Υπουργός Ανάπτυξης μέσα σ’ ένα μήνα από τη 
γνωστοποίηση της σχετικής πλήρωσης, ανασυγκροτεί 
το Δ.Σ. διορίζοντας ως μέλη τους νέους διευθυντές. 

2. Στις αρμοδιότητες του Δ.Σ. ανήκουν: 

α) Η χάραξη, ύστερα από εισήγηση του Διευθυντή 
της Κ.Δ., της γενικής ερευνητικής και τεχνολογικής 
πολιτικής του Κ.Ε.ΤΕ.Α.Θ., λαμβανομένων υπόψη των 
πενταετών προγραμμάτων Έρευνας - Τεχνολογίας και 
ο συντονισμός των ερευνητικών κατευθύνσεων των Ιν¬ 
στιτούτων. 

β) Η έγκριση, ύστερα από εισήγηση του Διευθυντή της 
Κεντρικής Διεύθυνσης, του ερευνητικού και αναπτυξια¬ 
κού προγράμματος του Κ.Ε.ΤΕ.Α.Θ. και του αντίστοιχου 
ετήσιου προϋπολογισμού. 

γ) Η έγκριση, ύστερα από εισήγηση του Διευθυντή 
της Κεντρικής Διεύθυνσης, του απολογισμού και ισο¬ 
λογισμού του Κ.Ε.ΤΕ.Α.Θ. 

δ) Η έγκριση, ύστερα από εισήγηση του Διευθυντή 
της Κεντρικής Διεύθυνση, προγραμμάτων ή δραστηρι¬ 
οτήτων, που ανάγονται στις αρμοδιότητες περισσο¬ 
τέρων από ένα Ινστιτούτων του Κ.Ε.ΤΕ.Α.Θ. και η λήψη 
αποφάσεων και μέτρων για την απρόσκοπτη, ταχεία και 
αποτελεσματική διεκπεραίωση και εκτέλεση αυτών. 

ε) Η λήψη αποφάσεων σε θέματα Ινστιτούτου, όταν δι¬ 
αφωνούν ο Διευθυντής Ινστιτούτου με τα υπόλοιπα μέλη 
του Επιστημονικού Γνωμοδοτικού Συμβουλίου (Ε.Γ.Σ.). 

στ) Ο ορισμός αναπληρωτή Διευθυντή σε κάθε Ιν¬ 
στιτούτο του Κ.Ε.ΤΕ.Α.Θ., γίνεται ύστερα από εισήγηση 
του αντίστοιχου Διευθυντή και σύμφωνη γνώμη του 
Διευθυντή της Κεντρικής Διεύθυνσης. Σε περίπτωση που 
η εισήγηση για τον ορισμό του Αναπληρωτή Διευθυντή 
δεν πραγματοποιηθεί από τον αντίστοιχο Διευθυντή, 
τις αρμοδιότητες του Αναπληρωτή Διευθυντή ασκεί 
το Δ.Σ. 

ζ) Η πρόσληψη προσωπικού με σύμβαση εργασίας 
αορίστου χρόνου και γενικά τα θέματα κατάστασης, 
πειθαρχίας και αποδοχών του προσωπικού όλων των 
κατηγοριών. Το προσωπικό που είναι αναγκαίο για τα 
προγράμματα και τα έργα των Ινστιτούτων, προσλαμ¬ 
βάνεται με σύμβαση εργασίας ορισμένου χρόνου ή με 
σύμβαση ανάθεσης έργου, με απόφαση του Διοικητικού 
Συμβουλίου ύστερα από εισήγηση των Διευθυντών των 
Ινστιτούτων και σύμφωνη γνώμη του Διευθυντή της Κε¬ 
ντρικής Διεύθυνσης. 

η) Η κατανομή, ύστερα από εισήγηση του Διευθυντή 
της Κεντρικής Διεύθυνσης, των κονδυλίων του Τακτι¬ 
κού Προϋπολογισμού και του Προϋπολογισμού Δημο¬ 
σίων Επενδύσεων (ΠΔΕ) στα Ινστιτούτα και την Κ.Δ. 
του Κ.Ε.ΤΕ.Α.Θ., εφόσον η κατανομή αυτή δεν έχει γίνει 
προηγουμένως από το Υπουργείο Ανάπτυξης. Κατά την 
κατανομή αυτή δεν υπολογίζονται ποσά του ΠΔΕ που 
χορηγούνται για την εκπλήρωση υποχρεώσεων από την 
ελληνική συμμετοχή σε συγκεκριμένα διεθνή ή διμερή 
προγράμματα. Η κατανομή των κονδυλίων του Τακτικού 
Προϋπολογισμού πρέπει να γίνεται με τρόπο που καλύ¬ 
πτει κατά προτεραιότητα τις ανελαστικές δαπάνες των 

Ινστιτούτων και της Κ.Δ., όπως οι αναγκαίες λειτουργι¬ 
κές δαπάνες και η μισθοδοσία οργανικών θέσεων. 

θ) Ο καθορισμός της τιμής διάθεσης των παραγο- 
μένων, από τα Ινστιτούτα αυτού, προϊόντων ή για τις 
παρεχόμενες υπηρεσίες προς τρίτους. 

ι) Η ανάθεση στον Διευθυντή της Κεντρικής Διεύθυν¬ 
σης της άσκησης κάθε άλλης αρμοδιότητας σχετικής 
με τη διοίκηση και λειτουργία του Κ.Ε.ΤΕ.Α.Θ., η οποία 
δεν ανατίθεται σε άλλο όργανο, εκτός από εκείνες που 
προβλέπονται στις ανωτέρω περιπτώσεις υπό στοιχεία: 
α, β, γ, και ε. 

ια) Η δυνατότητα μεταβίβασης στον Διευθυντή της 
Κ.Δ. και στους Διευθυντές Ινστιτούτων του Κ.Ε.ΤΕ.Α.Θ. 
αρμοδιοτήτων αυτού. 

3. Το Δ.Σ. συγκαλείται σε τακτά χρονικά διαστήματα, 
ύστερα από πρόσκληση του Προέδρου του σε συνε¬ 
δρίαση που μπορεί να γίνεται στην έδρα του Κ.Ε.ΤΕ. 
Α.Θ., στις πόλεις όπου λειτουργούν Ινστιτούτα αυτού 
ή παραρτήματα του ή στην Αθήνα. Ο Πρόεδρος υπο- 
χρεούται να συγκαλεί το Δ.Σ. όταν το ζητήσουν, για 
συγκεκριμένο θέμα ή θέματα, δύο τουλάχιστον μέλη 
του ή ο Υπουργός Ανάπτυξης, ο οποίος μπορεί και να 
προεδρεύει στη σχετική συνεδρίαση, χωρίς δικαίωμα 
ψήφου. Ο Πρόεδρος του Δ.Σ. καθορίζει τα θέματα της 
ημερήσιας διάταξης, στα οποία περιλαμβάνονται και τα 
θέματα που προτείνονται από τους Διευθυντές των Ιν¬ 
στιτούτων και προεδρεύει στις συνεδριάσεις του Δ.Σ. Σε 
περίπτωση απουσίας, κωλύματος ή έλλειψης του Προ¬ 
έδρου, τις αρμοδιότητες αυτού ασκεί ο Αντιπρόεδρος 
του Δ.Σ. Σε περίπτωση κενώσεως θέσεων μελών του Δ.Σ. 
και μέχρι να διορισθούν νέα μέλη, το Δ.Σ. εξακολουθεί 
να λειτουργεί νόμιμα, εφόσον παραμένουν τουλάχιστον 
τέσσερα από τα ορισθέντα μέλη του, συμπεριλαμβανο¬ 
μένου σ’ αυτά του Προέδρου ή Αντιπροέδρου. Το Δ.Σ. 
βρίσκεται σε απαρτία όταν είναι παρόντα τουλάχιστον 
τα μισό μέλη του. 

Οι αποφάσεις του Δ.Σ., εφόσον στο παρόν δεν προ- 
βλέπεται διαφορετικά, λαμβάνονται κατά πλειοψηφία 
των παρόντων μελών. Σε περίπτωση ισοψηφίας, υπερι¬ 
σχύει η ψήφος του Προέδρου. 

Τα θέματα στο Δ.Σ., εφόσον στο παρόν δεν ορίζεται 
διαφορετικά, εισηγείται ο Πρόεδρος αυτού, ο οποίος 
μπορεί, εφόσον κρίνει σκόπιμο, να ορίζει εισηγητές από 
τα μέλη του Δ.Σ. για τα θέματα που συζητούνται σε 
αυτό. 

4. Το μέλος Δ.Σ. που διορίζεται ως εκπρόσωπος της 
Γενικής Γραμματείας Έρευνας και Τεχνολογίας μπορεί 
να αντικαθίσταται οποτεδήποτε, ενώ τα λοιπά μέλη 
αντικαθίστανται, όταν απολέσουν την ιδιότητα με την 
οποία διορίστηκαν. 

5. Με απόφαση του Δ.Σ. του ΚΕ.ΤΕ.Α.Θ. μπορεί να 
προσληφθεί, με σχέση έμμισθης εντολής, ως νομικός 
σύμβουλος αυτού ή του κάθε Ινστιτούτου του, δικηγόρος 
παρ' Αρείω Πάγω. 

Άρθρο 7 

Διευθυντές Ινστιτούτων και Κ.Δ. του Κ.Ε.ΤΕ.Α.Θ. 

1. Ως προς τα προσόντα, την αξιολόγηση, την πρό¬ 
σληψη, τη θητεία και τα δικαιώματα των Διευθυντών 
Ινστιτούτων και της Κ.Δ. του Κ.Ε.ΤΕ.Α.Θ., εφαρμόζονται 
αναλόγως οι διατάξεις των παρ. 3, 4,5 και 6 του άρθρου 
11 του ν. 1514/1985. Οι Διευθυντές μπορεί να είναι και μέλη 


Δ.Ε.Π. των Α.Ε.Ι. της χώρας. Ειδικότερα, ο Διευθυντής 
της Κ.Δ. πρέπει να έχει την ιθαγένεια κράτους μέλους 
της Ε.Ε., να γνωρίζει επαρκώς την ελληνική γλώσσα, 
σύμφωνα με τα οριζόμενα στο ν. 2919/2001, να είναι 
επιστήμονας με διεθνές κύρος, διοικητική εμπειρία και 
ερευνητική δραστηριότητα σχετική προς ένα τουλάχι¬ 
στον από τα ερευνητικά αντικείμενα των ινστιτούτων 
του Κ.Ε.ΤΕ.Α.Θ. Ο Διευθυντής της Κ.Δ. μπορεί να είναι 
προσωρινά και για διάστημα όχι μεγαλύτερο του ενός 
έτους, συγχρόνως και Διευθυντής Ινστιτούτου. 

2. Ο Διευθυντής της Κ.Δ. προΐσταται της Κεντρικής Δι¬ 
εύθυνσης του Κ.Ε.ΤΕ.Α.Θ., επιμελείται την εκτέλεση των 
αποφάσεων του Δ.Σ., ρυθμίζει θέματα που ανακύπτουν 
στις μεταξύ των Ινστιτούτων του Κ.Ε.ΤΕ.Α.Θ. σχέσεις και 
εκπροσωπεί το Κ.Ε.ΤΕ.Α.Θ. ενώπιον κάθε δικαστηρίου 
και αρχής, εκτός αν το Δ.Σ. του Κ.Ε.ΤΕ.Α.Θ. ορίσει διαφο¬ 
ρετικά. Σε περίπτωση απουσίας, κωλύματος ή έλλειψης 
του Διευθυντή της Κ.Δ., τις αρμοδιότητες αυτού ασκεί, 
χωρίς άλλη διατύπωση, ο Αντιπρόεδρος του Δ.Σ. 

Οι Διευθυντές των Ινστιτούτων του Κ.Ε.ΤΕ.Α.Θ. προΐ- 
στανται των υπηρεσιών των Ινστιτούτων που διευθύνουν 
και, εφόσον δεν προβλέπεται στο παρόν διάταγμα ή δεν 
ορίζεται από το Δ.Σ. διαφορετικά, ασκούν τις αρμοδιό¬ 
τητες που ορίζονται στην παράγραφο 2 του άρθρου 11 
του ν. 1514/1985, που αφορούν αποκλειστικά σε θέματα 
των Ινστιτούτων και του προσωπικού τους, εκτός από 
την αρμοδιότητα της δικαστικής και της εξώδικης εκ¬ 
προσώπησής τους. 

Ειδικώς, οι Διευθυντές των Ινστιτούτων που λει¬ 
τουργούν σε πόλεις εκτός της έδρας του Κ.Ε.ΤΕ.Α.Θ., 
εκπροσωπούν αυτό ενώπιον κάθε δικαστηρίου και αρ¬ 
χής, υπογράφοντας και τις αναγκαίες συμβάσεις, για 
υποθέσεις και θέματα που αφορούν αποκλειστικά στα 
Ινστιτούτα που διευθύνουν. 

3. Οι Διευθυντές των Ινστιτούτων αποφασίζουν για 
την μετάβαση των ερευνητών του Ινστιτούτου τους στο 
εξωτερικό. Γ ια μετάβασή τους στο εξωτερικό αποφα¬ 
σίζουν οι ίδιοι και η σχετική απόφαση υπόκειται στην 
έγκριση του Διευθυντή της Κ.Δ. 

4. Διευθυντές Ινστιτούτων ή Κ.Δ. του Κ.Ε.ΤΕ.Α.Θ. που 
υποπίπτουν σε σοβαρή παράβαση ρητών διατάξεων 
νόμου ή κανονισμών που διέπουν τη λειτουργία του 
Κ.Ε.ΤΕ.Α.Θ. ή αμελούν συστηματικά την εκτέλεση των 
καθηκόντων τους, μπορεί να απαλλάσσονται από αυτά, 
με απόφαση του Υπουργού Ανάπτυξης, που εκδίδεται 
ύστερα από σύμφωνη γνώμη του Δ.Σ. του Κ.Ε.ΤΕ.Α.Θ. 

Αρθρο 8 

Συμβούλιο Υποστήριξης του Κ.Ε.ΤΕ.Α.Θ. 

1. Στο Κ.Ε.ΤΕ.Α.Θ. λειτουργεί Συμβούλιο Υποστήριξης 
(Σ.Υ.) που αποτελείται από 9 τουλάχιστον μέλη. Τα μέλη 
αυτά ορίζονται από το Δ.Σ. του Κ.Ε.ΤΕ.Α.Θ. με θητεία 
τριών ετών και προέρχονται, ιδίως, από χορηγούς ή 
συνεργαζόμενους φορείς του Κ.Ε.ΤΕ.Α.Θ. ή Ινστιτούτων 
του, παραγωγικούς φορείς και επιχειρήσεις, καθώς και 
από την οικεία Περιφέρεια, τους Ο.Τ.Α., τους Συνδέσμους 
Θεσσαλικών Βιομηχανιών και άλλους συλλογικούς φο¬ 
ρείς ή και πρόσωπα εγνωσμένης εμπειρίας. 

2. Το Σ.Υ. συνέρχεται μία φορά τουλάχιστον κάθε έτος 
και γνωμοδοτεί μετά από πρόσκληση του Υπουργού 
Ανάπτυξης ή του Δ.Σ. του Κ.Ε.ΤΕ.Α.Θ., για επιμέρους θέ¬ 
ματα που αφορούν το ερευνητικό και τεχνολογικό έργο 

και γενικά για τις δραστηριότητες και τις κατευθύνσεις 
του Κ.Ε.ΤΕ.Α.Θ. σε σχέση με την πορεία του και την 
σύνδεση του έργου του με την παραγωγική διαδικασία, 
προβαίνει σε κάθε υποστηρικτική ενέργεια που συμβάλ¬ 
λει στην επιτυχή πορεία και υλοποίηση των σκοπών του 
ΚΕ.ΤΕ.Α.Θ., υποβάλλει στο Δ.Σ, έκθεση αποτίμησης των 
έργων του Κ.Ε.ΤΕ.Α.Θ. και εισηγείται για τη μελλοντική 
πορεία και τα προγράμματα αυτού. 

3. Η αποζημίωση, τα οδοιπορικά και τα έξοδα διαμο¬ 
νής των μελών του Σ.Υ., βαρύνουν τον προϋπολογισμό 
του Κ.Ε.ΤΕ.Α.Θ. και καθορίζονται κάθε φορά με κοινή 
απόφαση των Υπουργών Οικονομίας και Οικονομικών 
και Ανάπτυξης, μετά από εισήγηση του Δ.Σ. του Κ.Ε.ΤΕ. 
Α.Θ. 

Άρθρο 9 

Τεχνικό Συμβούλιο 

1. Στο Κ.Ε.ΤΕ.Α.Ο. λειτουργεί Τεχνικό Συμβούλιο (Τ.Σ.). 
Μετά από πρόσκληση του Διευθυντή της Κ.Δ., ο Διευ¬ 
θυντής κάθε Ινστιτούτου ορίζει ένα μέλος από κάθε 
Ινστιτούτο στο Τ.Σ. με θητεία τριών ετών. Τα μέλη του 
μπορεί να είναι ερευνητές ή επιστημονικό προσωπικό 
του Κ.Ε.ΤΕ.Α.Ο. ή τρίτοι. Ο Πρόεδρος του Τ.Σ., ορίζεται 
από το Διοικητικό Συμβούλιο. 

2. Το Τ.Σ. συγκαλείται από τον Πρόεδρό του και συνε¬ 
δριάζει σε τακτά χρονικά διαστήματα ή όταν το ζητή¬ 
σουν δύο τουλάχιστον μέλη του ή ο Διευθυντής της Κ.Δ., 
ή δύο μέλη του Δ.Σ. του Κ.Ε.ΤΕ.Α.Θ. Στις αρμοδιότητες 
του Τ.Σ. ανήκει η μελέτη των τεχνικών προβλημάτων 
και η υποβολή προτάσεων στο Δ.Σ. του Κ.Ε.ΤΕ.Α.Θ. για 
την επίλυσή τους. 

3. Η αποζημίωση των μελών του Τ.Σ., τα οδοιπορι¬ 
κά και τα έξοδα διαμονής των μελών, βαρύνουν τον 
προϋπολογισμό του Κ.Ε.ΤΕ.Α.Θ. και καθορίζονται κάθε 
φορά με κοινή απόφαση των Υπουργών Οικονομίας και 
Οικονομικών και Ανάπτυξης, μετά από εισήγηση του 
Δ.Σ. του Κ.Ε.ΤΕ.Α.Θ. 

Άρθρο 10 

Επιστημονικά Γνωμοδοτικά Συμβούλια 

1. Σε κάθε Ινστιτούτο του Κ.Ε.ΤΕ.Α.Θ., λειτουργεί 
Επιστημονικό Γνωμοδοτικό Συμβούλιο (Ε.Γ.Σ.). Το Ε.Γ.Σ. 
αποτελείται από τον Διευθυντή, ως Πρόεδρο, και τέσ¬ 
σερα μέλη, τα οποία είναι ερευνητές του αντίστοιχου 
Ινστιτούτου, Α' και Β' βαθμίδας ή Γ' Βαθμίδας, εφόσον 
δεν υπάρχουν ερευνητές των προηγούμενων βαθμιδών 
και είναι επιστημονικοί υπεύθυνοι σ’ ένα τουλάχιστον 
από τα εγκεκριμένα προγράμματα που εκτελούνται από 
το Ινστιτούτο. Με την επιφύλαξη των ειδικών διατάξεων 
της κείμενης νομοθεσίας, καθηγητές ή αναπληρωτές 
καθηγητές των Α.Ε.Ι. που έχουν ορισθεί υπεύθυνοι εγκε¬ 
κριμένων προγραμμάτων του αντίστοιχου Ινστιτούτου 
μπορεί να εκλέγονται μέλη του Ε.Γ.Σ. Τα μέλη αυτά 
εκλέγονται με μυστική ψηφοφορία με θητεία τριών ετών, 
από το σύνολο των ερευνητών του Ινστιτούτου που 
προσκαλούνται, για το σκοπό αυτό, από τον Διευθυντή 
του Ινστιτούτου ή σε περίπτωση έλλειψης αυτού από 
τον Πρόεδρο του Δ.Σ. του Κ.Ε.ΤΕ.Α.Θ. Αν οι ερευνητές 
των βαθμιδών Α' και Β' δεν επαρκούν, μπορούν να εκλε¬ 
γούν ως μέλη και ερευνητές βαθμίδας Γ' , καθώς και 
επίκουροι καθηγητές. Αν ο αριθμός των ερευνητών των 
ανωτέρω βαθμιδών, που είναι υπεύθυνοι εγκεκριμένων 


προγραμμάτων, είναι μικρότερος των τεσσάρων, μέλη 
του Ε.Γ.Σ. είναι το σύνολο αυτών. 

2. Του Ε.Γ.Σ. προεδρεύει ο Διευθυντής του Ινστιτού¬ 
του ή ο αναπληρωτής αυτού. Κατά τα λοιπά, το Ε.Γ.Σ. 
λειτουργεί σύμφωνα με τις διατάξεις που διέπουν κάθε 
φορά την λειτουργία των συλλογικών οργάνων του 
ασκούντος την εποπτεία Υπουργείου, εφόσον με τον 
εσωτερικό κανονισμό του Κ.Ε.ΤΕ.Α.Θ. δεν ορίζεται δια¬ 
φορετικά. Στις αρμοδιότητες του Ε.Γ.Σ. ανήκει: 

α. Η επικουρία του διευθυντή του Ε.Γ.Σ. στην άσκηση 
των εν γένει αρμοδιοτήτων αυτού και ιδίως στη σύνταξη 
του προγράμματος, του προϋπολογισμού, απολογισμού 
και ισολογισμού του Ινστιτούτου. 

β. Η παρακολούθηση του ερευνητικού, τεχνολογικού 
και αναπτυξιακού προγράμματος του Ινστιτούτου. 

γ. Η αποτίμηση του έργου του Ινστιτούτου, σε σχέση 
με την πολιτική έρευνας και τεχνολογίας της Γενικής 
Γραμματείας'Ερευνας και Τεχνολογίας, προς την οποία 
και κοινοποιεί σχετική έκθεση. 

δ. Η γνωμοδότηση επί ειδικών ερωτημάτων που υπο¬ 
βάλλονται από τον Υπουργό Ανάπτυξης ή το Δ.Σ. του 
Κ.Ε.ΤΕ.Α.Θ. 

3. Αν ο Διευθυντής Ινστιτούτου διαφωνεί με την 
ομόφωνη γνώμη των υπολοίπων μελών του Ε.Γ.Σ., υπο- 
χρεούται να υποβάλλει το σχετικό θέμα στο Δ.Σ. του 
Κ.Ε.ΤΕ.Α.Θ. για την άρση της διαφωνίας. Η αλλαγή, για 
οποιοδήποτε λόγο, του Διευθυντή του Ινστιτούτου συ¬ 
νεπιφέρει τη λήξη της θητείας των μελών του Ε.Γ.Σ., 
έστω και αν δεν έχει συμπληρωθεί τριετία. 

Αρθρο 11 

Προσωπικό του Κ.Ε.ΤΕ.Α.Θ. 

Το προσωπικό του Κ.Ε.ΤΕ.Α.Θ. διακρίνεται σε ερευ¬ 
νητικό, τεχνικό (επιστημονικό και μη) και διοικητικό- 
βοηθητικό. 

Α. Ερευνητικό Προσωπικό. 

1. α) Το ερευνητικό προσωπικό κατέχει θέσεις ερευ¬ 
νητών που κατατάσσονται σε τέσσερις βαθμίδες, ήτοι: 
Α' βαθμίδα (διευθυντής ερευνών), Β' Βαθμίδα (κύριος 
ερευνητής), Γ' Βαθμίδα (εντεταλμένος ερευνητής) και 
Δ' Βαθμίδα (δόκιμος ερευνητής). 

β) Ως προς τα ελάχιστα προσόντα που απαιτούνται για 
την πρόσληψη ερευνητών σε κάθε βαθμίδα, την κατανομή 
αρμοδιοτήτων και των καθηκόντων αυτών, την κατ’ εξαί¬ 
ρεση πρόσληψη επιστημόνων, χωρίς το τυπικό προσόν 
του διδακτορικού διπλώματος, σε βαθμίδες Α' και Β', τις 
αποδοχές των ερευνητών βαθμιδών Α' , Β' , Γ', Δ', την 
απονομή ειδικών βραβείων, τις ερευνητικές άδειες, τα έξο¬ 
δα μετοικεσίας των προσλαμβανομένων σε θέση ερευνητή 
επιστημόνων του εξωτερικού, εφαρμόζονται αναλόγως οι 
διατάξεις των παρ. 2, 3, 5, 6 του άρθρου 15 και των παρ. 1 
,2, 3, 4, 5 του άρθρου 18 του ν. 1514/1985, όπως ισχύουν. 

2. Η πρόσληψη των ερευνητών γίνεται με σύμβαση 
ιδιωτικού δικαίου, ορισμένου ή αορίστου χρόνου, ύστερα 
από κρίση επιτροπής που αποτελείται από πέντε μέλη, 
δύο από τα οποία δεν πρέπει να ανήκουν στο Κ.Ε.ΤΕ. 
Α.Θ. Ως μέλη διορίζονται έλληνες επιστήμονες ημεδα¬ 
πής ή αλλοδαπής, γνωστού κύρους, με ειδίκευση στο 
επιστημονικό αντικείμενο του Ινστιτούτου, στο οποίο 
γίνεται η πρόσληψη. Η επιτροπή κρίσης συγκροτείται με 
απόφαση του Δ.Σ. του Κ.Ε.ΤΕ.Α.Θ. με την οποία ορίζεται 
και ο Πρόεδρος αυτής. 

3. Η προκήρυξη για την πλήρωση κενών θέσεων ερευ¬ 
νητών στην οποία ορίζονται και οι βαθμίδες στις οποίες 
θα ενταχθούν με τον διορισμό τους οι ερευνητές, γί¬ 
νεται με απόφαση του Δ.Σ. του Κ.Ε.ΤΕ.Α.Θ., ύστερα από 
πρόταση του Διευθυντή του αντίστοιχου Ινστιτούτου, ο 
οποίος συμμετέχει στην Επιτροπή κρίσης ως εισηγητής, 
με ψήφο, εκτός αν ζητήσει την εξαίρεσή του. Στην πε¬ 
ρίπτωση αυτή εισηγητής ορίζεται ένα από τα μέλη της 
Επιτροπής. Η προκήρυξη δημοσιεύεται σε δύο ημερήσιες 
εφημερίδες της Αθήνας, σε δύο της Θεσσαλονίκης και 
σε μία της έδρας του Ινστιτούτου. Το Δ.Σ., αν κρίνει ότι 
είναι αναγκαίο, μπορεί να ορίζει και εφημερίδες άλλων 
πόλεων της χώρας, στις οποίες δημοσιεύεται η σχετική 
προκήρυξη. 

4. α) Οι ερευνητές βαθμίδας Δ' προσλαμβάνονται 
με σύμβαση ιδιωτικού δικαίου ορισμένου χρόνου τριών 
ετών, που μπορεί να ανανεωθεί για ένα ακόμη χρόνο. 
Ο ερευνητής Δ ' βαθμίδας μετά τη λήξη της πρώτης 
τριετίας κρίνεται για προαγωγή στη βαθμίδα Γ' ή για 
ανανέωση της σύμβασής του στην ίδια βαθμίδα. Σε 
περίπτωση μη προαγωγής ή μη ανανέωσης της σύμ¬ 
βασης, ο ερευνητής αποχωρεί υποχρεωτικά με τη λήξη 
της σύμβασής του. Ο ερευνητής Δ' βαθμίδας αποχωρεί 
επίσης υποχρεωτικά μετά τη συμπλήρωση τεσσάρων 
ετών υπηρεσίας στην ίδια βαθμίδα, εκτός αν μέχρι τη 
λήξη της τετραετίας προαχθεί στη βαθμίδα Γ' . 

β) Οι ερευνητές της βαθμίδας Γ' προσλαμβάνονται 
με σύμβαση ιδιωτικού δικαίου ορισμένου χρόνου τριών 
ετών, που μπορεί να ανανεωθεί για ίσο χρόνο. Ο ερευ¬ 
νητής Γ' βαθμίδας μετά τη λήξη της πρώτης τριετίας 
κρίνεται για προαγωγή στη βαθμίδα Β' ή για ανανέωση 
της σύμβασής του στην ίδια βαθμίδα. Σε περίπτωση 
μη προαγωγής ή μη ανανέωσης της σύμβασής του, 
ο ερευνητής αποχωρεί υποχρεωτικά με τη λήξη της 
σύμβασης. Ο ερευνητής βαθμίδας Γ' αποχωρεί, επίσης, 
υποχρεωτικά μετά τη συμπλήρωση έξι ετών υπηρεσίας 
στην ίδια βαθμίδα, εκτός αν μέχρι τη λήξη της εξαετίας 
προαχθεί στη βαθμίδα Β' . 

γ) Οι ερευνητές για τις βαθμίδες Α' και Β', προ¬ 
σλαμβάνονται με σύμβαση ιδιωτικού δικαίου, αορίστου 
χρόνου. 

δ) Η προαγωγή ή ανανέωση σύμβασης ερευνητή ενερ- 
γείται ύστερα από κρίση της προβλεπόμενης στην πα- 
ραγρ. 2 του παρόντος άρθρου Επιτροπής. 

5. α) Με κοινή απόφαση των Υπουργών Οικονομίας 
και Οικονομικών και Ανάπτυξης, μετά από εισήγηση του 
Δ.Σ. του Κ.Ε.ΤΕ.Α.©., μπορεί να καταβάλλεται πρόσθετη 
αμοιβή, επιπλέον των τακτικών αποδοχών, στο προσω¬ 
πικό του Κ.Ε.ΤΕ.Α.Ο. που απασχολείται σε προγράμματα 
και έργα για τα οποία το Κ.Ε.ΤΕ.Α.©. έχει συμφωνήσει 
ειδικά στις αντίστοιχες συμβάσεις αμοιβή ερευνητικής 
εργασίας του απασχολούμενου σ’ αυτά προσωπικού και 
η οποία καταβάλλεται από τους αντισυμβαλλόμενους 
(Διεθνείς Οργανισμούς ή τρίτες παραγωγικές μονάδες) 
στο Κ.Ε.ΤΕ.Α.©. Ο λόγος καταβολής και το ύψος των 
πρόσθετων αμοιβών ανήκει στην κρίση του Δ.Σ., που 
αποφασίζει μέσα στο πλαίσιο του εκάστοτε ισχύοντος 
νομικού καθεστώτος. 

β) Με απόφαση του Δ.Σ. του Κ.Ε.ΤΕ.Α.©. μπορεί να 
επιτρέπεται σε ερευνητές και γενικά σε επιστημονικό 
προσωπικό του Κ.Ε.ΤΕ.Α.©., ύστερα από αίτηση τους 


και εφόσον δεν παρακωλύεται η υπηρεσία τους στο 
Κ.Ε.ΤΕ.Α.©., η απασχόλησή τους με αμοιβή, σε υπηρεσίες 
έρευνας (Β & Ω) των μονάδων παραγωγής, εφαρμογής 
και αξιοποίησης των αποτελεσμάτων της επιστημονι¬ 
κής έρευνας και τεχνολογίας του δημόσιου ή ιδιωτικού 
τομέα. 

γ) Για τις ανάγκες των ερευνητικών και τεχνολογικών 
προγραμμάτων του Κ.Ε.ΤΕ.Α.Ο. μπορεί να απασχοληθούν 
και πρόσωπα με τις ακόλουθες ιδιότητες: 

- Επισκέπτες εμπειρογνώμονες ερευνητές 

- Συνεργαζόμενοι ερευνητές 

- Μέλη του ΔΕΠ των Α.Ε.Ι. 

- Μεταπτυχιακοί φοιτητές Α.Ε.Ι. 

Γ ια την απασχόληση των προσώπων αυτών εφαρμό¬ 
ζονται αναλόγως οι διατάξεις των παραγράφων 1 και 3 
του άρθρου 19 του ν. 1514/1985 και του άρθρου 8 του ν. 
2530/1997 (ΦΕΚ Α' 218). 

6. Για την στελέχωση και ενδυνάμωση των Ινστιτού¬ 
των του Κ.Ε.ΤΕ.Α.Ο. και της Κ.Δ. του Κ.Ε.ΤΕ.Α.Ο., συνι- 
στώνται τριάντα επτά (37) θέσεις ερευνητών κοινές ως 
προς όλες τις βαθμίδες (Α' , Β' Γ' , Δ' ), κατ' ανάλογη 
εφαρμογή της παρ. 4 του άρθρου 15 του ν. 1514/1985. 

Β. Τεχνικό προσωπικό 

1. Γ ια την εκτέλεση ειδικών επιστημονικών τεχνικών 
εργασιών υποδομής και λειτουργίας των Ινστιτούτων 
του Κ.Ε.ΤΕ.Α.Ο., την υποστήριξη της έρευνας, την ανά¬ 
πτυξη της τεχνολογίας και την προσφορά υπηρεσιών 
προς τρίτους μπορεί, ύστερα από προκήρυξη, να προ¬ 
σλαμβάνονται με σύμβαση ιδιωτικού δικαίου ορισμένου ή 
αορίστου χρόνου, οι ακόλουθες κατηγορίες προσωπικού 
με τα περιγραφόμενα κατωτέρω τυπικά προσόντα: 

α) Ειδικοί Λειτουργικοί Επιστήμονες 

Τα προσόντα που απαιτούνται για την πρόσληψη 
σε θέσεις Ειδικών Λειτουργικών Επιστημόνων είναι 
τα οριζόμενα στην περίπτωση α' της παραγράφου 3 
του άρθρου 20 του ν. 1514/1985, όπως ισχύει. Οι Ειδικοί 
Λειτουργικοί Επιστήμονες κατατάσσονται σε βαθμίδες 
Α', Β' Γ' και Δ' . Ως προς τα ελάχιστα προσόντα που 
απαιτούνται για τη πρόσληψη σε κάθε βαθμίδα Ειδικών 
Λειτουργικών Επιστημόνων, τη διαδικασία κρίσης για 
πρόσληψη και προαγωγή, το χρόνο παραμονής στη βαθ¬ 
μίδα, το μισθολογικό, ασφαλιστικό και συνταξιοδοτικό 
καθεστώς των Ειδικών Λειτουργικών Επιστημόνων και 
τις ερευνητικές τους άδειες, εφαρμόζονται αναλόγως 
οι σχετικές διατάξεις που διέπουν τους Ειδικούς Λει¬ 
τουργικούς Επιστήμονες των Ερευνητικών Ιδρυμάτων- 
νπδδ, τα οποία εποπτεύονται από τη Γ ενική Γ ραμματεία 
Έρευνας και Τεχνολογίας του Υπουργείου Ανάπτυξης. 
Ο αριθμός των θέσεων, κατά ειδικότητα, ορίζεται με 
την αντίστοιχη προκήρυξη πλήρωσης θέσεων με βάση 
τον αριθμό των ερευνητικών προγραμμάτων που εκτε- 
λούνται. 

β) Ειδικοί τεχνικοί Επιστήμονες 

Ως προσόντα για την πρόσληψη σε θέσεις ειδικών 
τεχνικών επιστημόνων, ορίζονται τα αντίστοιχα, κατά 
ειδικότητα πτυχία ή διπλώματα Α.Ε.Ι. της ημεδαπής, ή 
ισότιμα αντίστοιχης ειδικότητας σχολών της αλλοδα¬ 
πής, και γνώσεις και εμπειρία σε θέματα υποδομής και 
υποστήριξης της έρευνας και τεχνολογίας, που αποδει- 
κνύονται από βεβαιώσεις σχετικής προϋπηρεσίας τους. 
Απαραίτητη είναι η καλή γνώση της Αγγλικής, Γαλλικής 

ή Γερμανικής γλώσσας. Ο αριθμός των θέσεων, κατά 
ειδικότητα, ορίζεται με την αντίστοιχη προκήρυξη πλή¬ 
ρωσης θέσεων, με βάση τον αριθμό των ερευνητικών 
προγραμμάτων που εκτελούνται. 

γ) Τεχνολόγοι Εφαρμογών 

Ως προσόντα για την πρόσληψη σε θέσεις τεχνολό¬ 
γων εφαρμογών ορίζονται τα προβλεπόμενα από τις 
διατάξεις του άρθρου 15 του π.δ. 50/2001 (Α' 39) , κα¬ 
θώς και γνώσεις και εμπειρία σε θέματα υποδομής και 
υποστήριξης της έρευνας και τεχνολογίας που αποδει- 
κνύονται από βεβαιώσεις σχετικής προϋπηρεσίας τους. 
Απαραίτητη είναι η καλή γνώση της Αγγλικής, Γαλλικής 
ή Γερμανικής γλώσσας. Ο αριθμός των θέσεων κατά 
ειδικότητα ορίζεται με την αντίστοιχη προκήρυξη πλή¬ 
ρωσης θέσεων με βάση τον αριθμό των ερευνητικών 
προγραμμάτων που εκτελούνται. 

δ) Τεχνικοί 

Ως προσόντα για την πρόσληψη σε θέσεις τεχνικών 
ορίζονται τα προβλεπόμενα κατά ειδικότητα από τις 
διατάξεις του άρθρου 20 του π.δ. 50/2001 (Α’ 39) καθώς 
και ειδικές γνώσεις που αποδεικνύονται από βεβαιώ¬ 
σεις προϋπηρεσίας τους. Ο αριθμός των θέσεων κατά 
ειδικότητα ορίζεται με την αντίστοιχη προκήρυξη πλή¬ 
ρωσης θέσεων με βάση τον αριθμό των ερευνητικών 
προγραμμάτων που εκτελούνται. 

2. Για τη στελέχωση και ενδυνάμωση των Ινστιτού¬ 
των ή και της Κεντρικής Διεύθυνσης του Κ.Ε.ΤΕ.Α.Θ., 
συνιστώνται οι κατωτέρω θέσεις: 

- Λειτουργικών Επιστημόνων: Είκοσι (20) 

- Ειδικών Τεχνικών Επιστημόνων: Είκοσι πέντε (25) 

- Τεχνολόγων Εφαρμογών: Είκοσι (20) 

- Τεχνικών Δευτεροβάθμιας Εκπαίδευσης: Δεκαοκτώ (18) 

Γ. Διοικητικό - Βοηθητικό Προσωπικό 

1. Γ ια τη στελέχωση των διοικητικών και οικονομικών 
υπηρεσιών των Ινστιτούτων του Κ.Ε.ΤΕ.Α.Θ., μπορεί, μετά 
από προκήρυξη με την οποία ορίζεται ο αριθμός των 
προς πλήρωση θέσεων, να προσλαμβάνονται με σύμ¬ 
βαση ιδιωτικού δικαίου ορισμένου ή αορίστου χρόνου, 
οι ακόλουθες κατηγορίες προσωπικού με τα περιγρα- 
φόμενα κατωτέρω τυπικά προσόντα: 

α) Κλάδος Διοικητικός - Οικονομικός Πανεπιστημια¬ 
κής Εκπαίδευσης (ΠΕ), για τον οποίο συνιστώνται οκτώ 
(8) θέσεις. 

Ως προσόντα διορισμού στις θέσεις του κλάδου αυ¬ 
τού ορίζονται τα προβλεπόμενα από τις διατάξεις του 
άρθρου 4 του π.δ. 50/2001. 

β) Κλάδος Διοικητικός - Λογιστικός Τριτοβάθμιας 
Εκπαίδευσης (ΤΕ) για τον οποίο συνιστώνται οκτώ (8) 
θέσεις. 

Προσόντα διορισμού στις θέσεις του κλάδου αυτού 
ορίζονται τα προβλεπόμενα στις διατάξεις του άρθρου 
13 του π.δ. 50/2001. 

Κατά την πρόσληψη του ανωτέρω προσωπικού Πα¬ 
νεπιστημιακής και Τριτοβάθμιας Εκπαίδευσης συνεκτι- 
μάται και η γνώση μιας των γλωσσών που καθορίζεται 
στην προκήρυξη, που αποδεικνύεται με ΡίτεΙ Θβιΐίίίοαίβ 
ίη ΕηρΙίεΙι των Πανεπιστημίων Καίμπριτζ ή Μίτσιγκαν για 
την αγγλική γλώσσα ή αντίστοιχο τίτλο άλλης ξένης 
γλώσσας. 

γ) Κλάδος Διοικητικός Δευτεροβάθμιας Εκπαίδευσης 
(ΔΕ) για τον οποίο συνιστώνται δέκα (10) θέσεις. 


Ως προσόντα διορισμού στις θέσεις του κλάδου ορί¬ 
ζονται τα προβλεπόμενα από τις διατάξεις του άρθρου 
18 του π.δ. 50/2001. 

Οι προσλαμβανόμενοι ως γραμματείς πρέπει να γνω¬ 
ρίζουν την Αγγλική, ή Γαλλική, ή Γερμανική ή Ιταλική 
γλώσσα. 

δ) Κλάδος Βοηθητικού Προσωπικού (ΥΕ) για τον 
οποίο συνιστώνται είκοσι (20) θέσεις. 

Ως προσόντα διορισμού στις θέσεις του κλάδου ορί¬ 
ζονται τα προβλεπόμενα από τις διατάξεις του άρθρου 
25 π.δ. 50/2001. 

Όπου στις ανωτέρω περιπτώσεις απαιτείται καλή 
γνώση ξένης γλώσσας αυτή αποδεικνύεται σύμφωνα 
με τα προβλεπόμενα από τις διατάξεις του άρθρου 28 
του π.δ. 50/2001. 

2. Γ ια την πρόσληψη του ανωτέρω προσωπικού εφαρ¬ 
μόζονται αναλόγως οι εκάστοτε ισχύουσες διαδικασί¬ 
ες πρόσληψης προσωπικού των φορέων του δημόσιου 
τομέα. 

Άρθρο 12 
Υποτροφίες 

Το Δ.Σ. του Κ.Ε.ΤΕ.Α.Θ. εισηγείται στον Υπουργό 
Ανάπτυξης τον Μάρτιο κάθε έτους, τη χορήγηση υπο¬ 
τροφιών σε μεταπτυχιακούς φοιτητές προκειμένου να 
εκπονήσουν διδακτορική διατριβή σε Α.Ε.Ι. της χώρας, 
οι δαπάνες των οποίων βαρύνουν τον προϋπολογισμό 
του Υπουργείου Ανάπτυξης, σύμφωνα με τις διατάξεις 
του ν. 1514/1985 (άρθρο 25 παρ. 1, α και 3 παρ. 6). Το 
Δ.Σ. με απόφασή του μπορεί, επίσης, να χορηγεί ετή¬ 
σιες υποτροφίες επιμόρφωσης και εξειδίκευσης, στο 
πλαίσιο ερευνητικών προγραμμάτων τα οποία χρηματο¬ 
δοτούνται από τρίτους. Οι υποτροφίες αυτές μπορούν 
να ανανεώνονται μέχρι τέσσερα έτη. Η δαπάνη των 
υποτροφιών αυτών βαρύνει τον προϋπολογισμό του 
Κ.Ε.ΤΕ.Α.Θ.. 

Αρθρο 13 

Έκτακτες και παροδικές ανάγκες 

Με απόφαση του Δ.Σ. του ΚΕ.ΤΕ.Α.Θ. μπορεί, σύμ¬ 
φωνα με τις διατάξεις του άρθρου 24 του ν. 1514/1985 
ή του άρθρου 4 του ν. 2919/2001, να προσλαμβάνεται 
προσωπικό με σύμβαση ορισμένου χρόνου για την κάλυ¬ 
ψη έκτακτων και παροδικών αναγκών. Οι αποδοχές του 
προσωπικού αυτού καθορίζονται στο ύψος των προβλε- 
πόμενων στις οικείες συλλογικές συμβάσεις εργασίας. 
Με απόφαση του Δ.Σ. μπορεί να καθορισθούν αποδοχές, 
ανώτερες των συλλογικών συμβάσεων εργασίας. 

Αρθρο 14 

Υποχρεώσεις, Δικαιώματα, Πειθαρχικά αδικήματα 
Λύση σύμβασης εργασίας 

1. Στο ερευνητικό, τεχνικό (επιστημονικό και μη) 
διοικητικό και βοηθητικό προσωπικό του Κ.Ε.ΤΕ.Α.Θ. 
εφαρμόζονται αναλόγως οι διατάξεις του π.δ. 410/1988, 
όπως ισχύει, για τις υποχρεώσεις και τα δικαιώματα, τα 
πειθαρχικά αδικήματα, τις πειθαρχικές ποινές και την 
σχετική διαδικασία, τη λύση της σύμβασης εργασίας, 
την έκπτωση, την απόλυση, την καταγγελία της σύμβα¬ 
σης εργασίας από το Κ.Ε.ΤΕ.Α.Θ. ή από το προσωπικό 
και την αποζημίωση αυτού. Με απόφαση του Δ.Σ. του 
Κ.Ε.ΤΕ.Α.Θ. μπορεί να επιτρέπεται ο καθορισμός της 

αποζημίωσης σε ποσό μεγαλύτερο από το οριζόμενο 
στις διατάξεις του π.δ. 410/1988. Με όμοια απόφαση 
μπορεί να επιτρέπεται μεγαλύτερος μισθός, από τον 
προβλεπόμενο στο π.δ. 410/1988. 

2. Όπου στις διατάξεις του π.δ. 410/1988 προβλέπεται 
λήψη απόφασης οργάνων ή υπηρεσιακού συμβουλίου, 
την απόφαση αυτή που δεν δημοσιεύεται στην Εφη¬ 
μερίδα της Κυβερνήσεως, λαμβάνει το Δ.Σ. του Κ.Ε.ΤΕ. 
Α.Θ.. Την πειθαρχική δικαιοδοσία ασκούν οι πειθαρχικώς 
Προϊστάμενοι Διευθυντές των Ινστιτούτων της Κ.Δ., με 
σύμφωνη γνώμη του Δ.Σ. του Κ.Ε.ΤΕ.Α.Θ. Οι ερευνητές 
των βαθμιδών Α, Β, Γ, Δ υπόκεινται αποκλειστικά στην 
δικαιοδοσία του Δ.Σ. του Κ.Ε.ΤΕ.Α.Θ. 

Αρθρο 15 

Εσωτερικός Κανονισμός 

Με Εσωτερικό Κανονισμό που καταρτίζεται από το 
Κ.Ε.ΤΕ.Α.Θ. μέσα σε δώδεκα (12) μήνες από την έναρξη 
λειτουργίας αυτού και εγκρίνεται από τους Υπουργούς 
Εσωτερικών, Δημόσιας Διοίκησης και Αποκέντρωσης 
και Ανάπτυξης, ρυθμίζονται τα θέματα αρμοδιοτήτων, 
καθηκόντων, ειδικοτήτων του πάσης φύσεως προσωπι¬ 
κού, η εσωτερική δομή και λειτουργία των ινστιτούτων 
και της Κ.Δ., η λειτουργία των συλλογικών οργάνων και 
κάθε αναγκαία λεπτομέρεια για την εύρυθμη και απο¬ 
δοτική λειτουργία του Κ.Ε.ΤΕ.Α.Θ. και των Ινστιτούτων 
του. Μέχρι την έκδοση του εσωτερικού κανονισμού τα 
ανωτέρω θέματα αντιμετωπίζονται με αποφάσεις του 
Δ.Σ. του Κ.Ε.ΤΕ.Α.Θ. 

Άρθρο 16 

Σχέσεις με λοιπά Ερευνητικά και Τεχνολογικά 
Ιδρύματα και ΑΕΙ 

1. Με την επιφύλαξη των ειδικών διατάξεων της κείμε¬ 
νης νομοθεσίας, οι ερευνητές όλων των βαθμιδών του 
Κ.Ε.ΤΕ.Α.Θ. μπορούν να υπηρετούν στα Α.Ε.Ι. ως ειδικοί 
επιστήμονες ή επισκέπτες καθηγητές του μεταπτυχι¬ 
ακού προγράμματος σπουδών των αναγνωρισμένων 
εκπαιδευτικών ιδρυμάτων με ετήσια σύμβαση μερικής 
απασχόλησης και αντίστοιχη αμοιβή. Οι όροι και οι προ¬ 
ϋποθέσεις καθορίζονται με τον Εσωτερικό Κανονισμό 
Λειτουργίας του Κ.Ε.ΤΕ.Α.Θ. 

2. Ερευνητικά και Τεχνολογικά ιδρύματα ή ΑΕΙ μπο¬ 
ρούν να προτείνουν κοινά ερευνητικά έργα ή προγράμ¬ 
ματα στα πλαίσια και με τις διαδικασίες προγραμματι¬ 
σμού του Κ.Ε.ΤΕ.Α.Θ. 

3. Για ερευνητικά προγράμματα που εκτελούνται στο 
Κ.Ε.ΤΕ.Α.Θ. σε συνεργασία με τα Α.Ε.Ι. και με αποδεδειγ¬ 
μένη χρήση των εγκαταστάσεών τους ή των εργαστη¬ 
ρίων τους, θεσπίζεται παρακράτηση επί του προϋπο¬ 
λογισμού του προγράμματος, η οποία αποδίδεται στον 
Λογαριασμό της Επιτροπής Ερευνών του συνεργαζό- 
μενου ΑΕΙ. Το ποσοστό παρακράτησης καθορίζεται με 
απόφαση του Διευθυντή της Κ.Δ. του Κ.Ε.ΤΕ.Α.Θ., ύστε¬ 
ρα από πρόταση του Ε.Σ.Ι. του αρμόδιου Ινστιτούτου, 
με βάση την έκταση της χρήσης των εγκαταστάσεων, 
κατά την διάρκεια κάθε προγράμματος, μετά από έγ¬ 
γραφη συμφωνία με την αρμόδια Επιτροπή Ερευνών 
του Α.Ε.Ι. 


Αρθρο 17 

Πόροι - Απαλλαγές 

1. Πόροι του Κ.Ε.ΤΕ.Α.Θ. αποτελούν: 

α. Κρατικές επιχορηγήσεις από τον τακτικό προϋπο¬ 
λογισμό του Υπουργείου Ανάπτυξης, για την κάλυψη 
των εξόδων της λειτουργίας του. 

β. Επιχορηγήσεις από το πρόγραμμα δημοσίων επεν¬ 
δύσεων του Υπουργείου Ανάπτυξης, για την εκτέλεση 
ερευνητικών προγραμμάτων. 

γ. Εισπράξεις από την εκμετάλλευση της περιουσίας 
του, στις οποίες περιλαμβάνονται και οι εισπράξεις από 
εκδόσεις, καθώς και από την παραχώρηση της χρήσης 
εξοπλισμού και αιθουσών συνεδρίων. 

δ. Έσοδα από την εκτέλεση ερευνητικών έργων για 
λογαριασμό τρίτων, όπως ΕΕ, δημόσιων υπηρεσιών, δι¬ 
εθνών και μη οργανισμών, Ν.Π.Δ.Δ., Ν.Π.Ι.Δ.). 

ε. Έσοδα από την παροχή υπηρεσιών ή την εμπορία 
τεχνολογικών προϊόντων που παράγει το Κ.Ε.ΤΕ.Α.Θ. 
μόνο του ή σε συνεργασία ή με συμμετοχή του σε σχε¬ 
τικές με τους σκοπούς του επιχειρήσεις του εσωτερικού 
ή εξωτερικού. 

στ. Μερίσματα από την συμμετοχή του σε θυγατρικές 
του εταιρίες ή εταιρίες ερίη οίΐ. 

ζ. Χρηματοδοτήσεις των έργων και γενικά των ερευ¬ 
νητικών και τεχνολογικών δραστηριοτήτων, 
η.Έσοδα από διπλώματα ευρεσιτεχνίας, 
θ. Δωρεές και άλλες παροχές τρίτων, 
ι. Επιχορηγήσεις από άλλες πηγές. 

2. Οι πόροι και τα έσοδα του Κ.Ε.ΤΕ.Α.Θ., από οποιαδή¬ 
ποτε πηγή και αν προέρχονται, κατατίθενται σε λογα¬ 
ριασμό τράπεζας που διακινείται από το Διευθυντή της 
Κ.Δ. του Κ.Ε.ΤΕ.Α.Θ. Πόροι και έσοδα που αφορούν σε 
κάθε ένα χωριστά από τα Ινστιτούτα του Κ.Ε.ΤΕ.Α.Θ. ή 
προέρχονται από δραστηριότητες αυτών, κατατίθενται 
σε ιδιαίτερους χωριστούς λογαριασμούς τράπεζας και 
η ανάληψη, διάθεση ή πραγματοποίηση οποιοσδήποτε 
δαπάνης από το λογαριασμό αυτό γίνεται με ειδική 
εντολή του διευθυντή του αντίστοιχου Ινστιτούτου ή 
του νόμιμα εξουσιοδοτουμένου από αυτόν. 

3. Το Κ.Ε.ΤΕ.Α.Θ. και τα Ινστιτούτα του απαλλάσσονται 
από την καταβολή δασμών, φόρων και τελών οποιοσ¬ 
δήποτε φύσης για τα εισαγόμενα από αυτά ερευνητι¬ 
κά όργανα, εξαρτήματά τους ή άλλα υλικά εξοπλισμού 
που είναι αναγκαία για την εκπλήρωση του προορισμού 
τους, σύμφωνα με τις διατάξεις της παραγράφου 4 του 
άρθρου 23 του ν. 1514/1985. 

4. Το Κ.Ε.ΤΕ.Α.Θ. μπορεί να συνάπτει δάνεια από τρά¬ 
πεζες και χρηματοπιστωτικούς οργανισμούς για την 
ανάπτυξη δραστηριοτήτων έρευνας και τεχνολογικής 
ανάπτυξης, εκμετάλλευσης της επιστημονικής και τε¬ 
χνολογικής γνώσης και γενικά των αποτελεσμάτων της 
έρευνας, σύμφωνα με τις διατάξεις του παραγράφου 5 
του άρθρου 23 του ν. 1514/1985, όπως ισχύει. 

Αρθρο 18 

Τελικές και μεταβατικές διατάξεις - 
Διάλυση ΚΕ.ΤΕ.Α.Θ. 

1. Για την αντιμετώπιση των άμεσων και επιτακτικών 
οργανωτικών και λειτουργικών αναγκών, κατά το πρώτο 
στάδιο λειτουργίας του Κ.Ε.ΤΕ.Α.Θ. και μέχρι την εκλογή 
διευθυντών, σύμφωνα με την παράγραφο 1 του άρθρου 

7, με απόφαση του Υπουργού Ανάπτυξης ορίζονται οι 
προσωρινοί διευθυντές για διάστημα όχι μεγαλύτερο 
των τριών ετών. 

2. Η παροχή ερευνητικών υπηρεσιών προς το Κ.Ε.ΤΕ. 
Α.Θ., με σχέση σύμβασης έργου, δεν θεωρείται κατοχή 
δεύτερης θέσης, σύμφωνα με τις διατάξεις του άρθρου 
31 παρ. 7, εδ. β’ του ν. 1514/1985 και του άρθρου 2 παρ. 
2 περιπτ. δ του ν. 2530/1997 (ΦΕΚ Α' 218). 

3. Σε περίπτωση που δεν έχουν συγκροτηθεί τα Ε.Γ.Σ. 
του Κ.Ε.ΤΕ.Α.Θ., τις αρμοδιότητες αυτών ασκεί το Δ.Σ. 
του Κ.Ε.ΤΕ.Α.Θ., σύμφωνα με τις διατάξεις της παραγρά¬ 
φου 13 του άρθρου 31 του ν. 1514/1985. 

4. Όπου κατά τις διατάξεις του παρόντος απαιτείται 
γνώμη ή ψήφος ερευνητών ή του συνόλου των ερευνη¬ 
τών, ως ερευνητές νοούνται οι ερευνητές των βαθμιδών 
Α’, Β’, Γ’ και Δ’ ή της περιπτώσεως γ’ της παραγράφου 1 
του άρθρου 19 του ν. 1514/1985, που μετέχουν σε εγκε¬ 
κριμένα προγράμματα του Κ.Ε.ΤΕ.Α.Θ. 

5. Σε περίπτωση διάλυσης του Κ.Ε.ΤΕ.Α.Θ., τα περιουσι¬ 
ακά του στοιχεία περιέρχονται, χωρίς άλλη διατύπωση, 
στο Υπουργείο Ανάπτυξης ή σε άλλο φορέα, οποίος 
ορίζεται με απόφαση του Υπουργού Ανάπτυξης. Η εκκα¬ 
θάριση, όπου απαιτείται, ενεργείται από το Υπουργείο 
Ανάπτυξης ή τον ανωτέρω φορέα. 


Αρθρο 19 
Έναρξη ισχύος 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 23 Ιανουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Δ. ΣΙΟΥΦΑΣ 


Μ. ΓΙΑΝΝΑΚΟΥ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Ν. ΚΑΚΛΑΜΑΝΗΣ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓ. ΜΠΑΣΙΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή ϋϋ: 


Τεϋχος 

Περίοδος 

ευπο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οΡ-γοοι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίπίετηβΐ: (ι(1ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπίθΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 -Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίι11ρ://νννννν.6ΐ.9Γ - 6-ιτιαίΙ: «/θόπΐ35ΐ6Γ@6ΐ.5Γ 














